પોલીસના જણાવ્યા પ્રમાણે યુવતી મુંબઈની બહારની રહેવાસી છે અને મુંબઈમાં તેનું કોઈ રિલેટિવ નથી. યુવતીએ પોલીસ-સ્ટેટમેન્ટમાં જણાવ્યું હતું કે ‘બુધવારે વહેલી સવારે અંધેરી (વેસ્ટ)થી રિક્ષામાં હું કુર્લા તરફ જતી હતી ત્યારે રિક્ષા-ડ્રાઇવર મને કોઈ અજાણી જગ્યાએ ઉતારીને જતો રહ્યો હતો. આ વિસ્તાર મારા માટે એકદમ નવો હતો. એ સમયે ત્રણ માણસો ત્યાં આવ્યા હતા અને સાકીનાકાના હરી મસ્જિદ વિસ્તારની એક રૂમમાં મને લઈ ગયા હતા. ત્યાં બીજા ત્રણ આરોપીઓ હાજર હતા. આ છ જણે મારા પર ગૅન્ગ-રેપ કર્યો હતો. ત્યારે મેં મદદ માટે બૂમાબૂમ કરી હતી, પરંતુ કોઈએ એ સાંભળી નહોતી. ઘટના બાદ આરોપીઓએ મને ધમકી આપી હતી અને મારા પર હુમલો કર્યો હતો તેમ જ નજીકના વિસ્તારમાં મને મૂકી જતા રહ્યા હતા.’